**Suplement i Certifikatës për kualifikimin profesional,**

**GJEODEZI, Niveli IV në KSHK, referuar Nivelit IV të KEK**

**Individi është i aftë:**

* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit.
* Të zbatojë rregullat e mbrojtjes në punë e të ruajtjes së mjedisit.
* Të sigurojë cilësi të kënaqshme në kryerjen e proceseve të punëve në gjeodezi
* Të përzgjedhë veglat, instrumentet dhe materialet për ndërtim.
* Të përdorë veglat matëse e niveluese në punimet e ndërtimit.
* Të klasifikojë llojet e ndërtimeve;
* Të përshkruajë hapat teknologjike të ndërtimit të konstruksionit mbajtës (themele, shtylla, mure, ndërkate, shkallë, çati, mbulesa, tarraca);
* Të përshkruajë hapat teknologjikë të suvatimit të tavaneve, mureve dhe veshjeve të mureve të brendshme e të jashtme;
* Të lexojë projekte të thjeshta për rrjetin e jashtëm të ujësjellësit dhe kanalizimit;
* Të lexojë projekte për skema të thjeshta të sistemit të ujitjes dhe kullimit të tokës për sipërfaqe të dhënë;
* Të lexojë projekte të thjeshta të veprave hidroteknike.
* Të kryejë matjet e nevojshme për proceset e punës në gjeodezi.
* Të nxjerrë të dhëna nga harta gjeodezike.
* Të kryejë punime me emërtesën e hartës.
* Të kryejë rilevime me symatje, ortogonal dhe menzul.
* Të kryejë punime ortogonale dhe me menzul.
* Të kryejë punime fushore dhe kamerale në rilevimin takeometrik.
* Të kryejë punime për piketimin e një rruge me kthesa.
* Të kryejë punime për piketimit të objekteve në terren.
* Të kryejë punime për nivelimin e sipërfaqeve të ndërtimit.
* Të kryejë punime për piketimin e kanaleve.
* Të kryejë matjet gjeodezike për projektimin e rezervuarit.
* Të plotësojë dokumentet kadastrale të tokës

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin profesional “Gjeodezi”, niveli IV në KSHK, referuar nivelit IV të KEK, e pajis individin me Certifikatën Profesionale të nivelit dhe Suplementin përkatës të saj të punonjësit teknik/menaxher të mesëm në këtë kualifikim profesional.

Ky arsimim profesional i jep individit mundësi t'i drejtohet tregut të punës si teknik gjeodet nё:

-ndërmarrje të ndryshme private topo-gjeodezike ose ndërtimi, për t’u vetëpunësuar si individ i lirë ose mbas një përvoje pune si sipërmarrës duke punësuar individë të tjerë në veprimtari të ndryshme gjeodezike ose ndërtimi;

 -institucione të qeverisjes lokale dhe qendrore, në hipoteka (kadastra), gjykata, institucione ushtarake etj. që kryejnë veprimtari në fushën e zbatimit dhe projektimit të punimeve gjeodezike.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).